[{"text_idx": "#000002", "text": "Nicky Stevens o Gaerfyrddin yw'r unig un o Gymru (hyd yma!) i brofi llwyddiant yn yr Eurovision. Roedd Nicky yn aelod o Brotherhood of Man ganodd y ga\u0302n 'Save Your Kisses for Me'. Mae'r grw\u0302p yn dal i deithio yn rheolaidd hyd heddiw ac mae Nicky yn dal i chwifio'r Ddraig fel un o'r aelodau gwreiddiol."}, {"text_idx": "#000004", "text": "Cymraes yn cnocio'r drws yn '70"}, {"text_idx": "#000005", "text": "Mary Hopkin o Bontardawe oedd y cystadleuydd cyntaf o Gymru i ymddangos ar lwyfan Eurovision. Hi oedd y ffefryn i ennill yn 1970 gyda'r ga\u0302n 'Knock Knock Who's There?' Ond y Wyddeles, Dana aeth a hi trwy ganu 'All Kinds Of Everything'. Roedd yna rhywfaint o gysur i'r Gymraes gan bod 'Knock Knock Who's There' yn sengl boblogaidd yn y siartiau ar draws Ewrop ac America gan gyrraedd rhif 2 yn siart y DU."}, {"text_idx": "#000007", "text": "Ball bron ar y be\u0302l yn '92"}, {"text_idx": "#000008", "text": "Mae Michael Ball yn falch o'i wreiddiau Cymreig er mai yng nghanolbarth Lloegr y cafodd o'i eni. Roedd o'n cynrychioli y DU yn yr Eurovision yn 1992 yn Ma\u0308lmo, Sweden gyda'r ga\u0302n 'One Moment in Time'. Ond penderfynodd y gwylwyr rnad oedd amser y ga\u0302n wedi cyrraedd ac fe ddaeth o'n ail. 'Why Me? gan Linda Martin enillodd. O ba wlad yr oedd hi'n dod? Ie, Iwerddon. Yn digwydd bod hefyd cafodd y ga\u0302n fuddugol ei chyfansoddi gan Johnny Logan enillodd i'r Ynys Werdd yn 1980 ac yn 1987. Mae'r Gwyddelod 'ma yn cael hwyl arni hi yn yr Eurovision!"}, {"text_idx": "#000012", "text": "Roedd Jessica Garlick yn ferch ysgol ym Mhorth Tywyn pan lwyddodd hi i gael llwyddiant ar gystadlaethau canu ar y teledu gan gynnwys 'Pop Idol' a 'My Kind of Music'. Yn 2002 cafodd hi ei dewis i gynrchioli y DU yn yr Eurovision yn Talinn, Estonia. Daeth hi'n drydydd gyda'r ga\u0302n 'Come Back'."}, {"text_idx": "#000014", "text": "Roedd Bonnie Tyler yn boblogaidd ar draws Ewrop cyn Eurovision 2013 gyda chaneuon fel 'Total Eclipse of the Heart' a 'It's a Heartbreak' yn cyrraedd brig y siartiau ar y cyfandir. 'Believe in Me' oedd y ga\u0302n roedd y gantores o Sgiwen yn ei chanu yn Sweden. Ond, doedd gan y gwrandawyr Ewropeaidd ddim llawer o ffydd yn y ga\u0302n - 19 oedd hi allan o 23 yn y rownd derfynol neu falle fod pledleisiau Bonnie 'Lost in France'?"}, {"text_idx": "#000015", "text": "Disgrifiad o\u2019r llun, Bonnie yn gwenu'n arwrol yn Eurovision 2013"}, {"text_idx": "#000016", "text": "Cafodd y gantores opera ei geni yn Texas a'i magu yn Awstralia, ond cynrychioli Armenia wnaeth Mary-Jean O'Doherty yn Vienna'r llynedd. Beth yw'r cysylltiad Cymreig? Mae Mary yn byw yng Nghaerdydd ac wedi dysgu Cymraeg. Daeth 'Face The Shadow' yn 16eg yn y rownd derfynol ond wnaeth hynny ddim taflu cysgod dros fwynhad y gantores."}, {"text_idx": "#000019", "text": "\"Dim ond unwaith yn fy mywyd yr wy' i yn mynd i gael y profiad o ddawnsio o flaen miliynau o bobl ar lwyfan yr Eurovision, ac felly os ydych chi wedi gweld y fideo, gobeithio eich bod yn gallu gweld y pleser sydd ar fy wyneb wrth redeg ar y llwyfan! Gallwch fy ngweld yma ar wefan YouTube o tua 1.40.\""}, {"text_idx": "#000020", "text": "Eleni mae Glen yn gweithio gyda hyrwyddwyr y gystadleuaeth."}, {"text_idx": "#000026", "text": "Cynghorwyr wedi teimlo'n 'anniogel' mewn cyfarfod"}, {"text_idx": "#000030", "text": "Cwis: Cysylltiadau Cymru a Ffrainc"}, {"text_idx": "#000032", "text": "Pum munud gyda'r actores Nia Gandhi"}, {"text_idx": "#000035", "text": "'Dwi eisiau ysbrydoli pobl i beidio colli calon'"}, {"text_idx": "#000036", "text": "Emyr Lewis a'r 'wyrth' wnaeth newid ei fyd"}]